|  |  |
| --- | --- |
|  | ПРАВИЛНИК  О УСЛОВИМА И НАЧИНУ СТИЦАЊА СЕРТИФИКАТА О СТРУЧНОЈ КОМПЕТЕНТНОСТИ И КВАЛИФИКАЦИОНЕ КАРТИЦЕ ВОЗАЧА  ("Сл. гласник РС", бр. 59/2024 и 53/2025) |

ПРИЛОГ

**Програм за стицање почетног и периодичног ,,СРС”**

|  |  |  |  |
| --- | --- | --- | --- |
| МОДУЛ 1: Напредна обука за рационалну вожњу заснована на прописима из безбедности саобраћаја на путевима | | | |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 1.1. Познавање карактеристика система преноса у циљу његовог бољег искоришћења | – Обртни момент  – Снага  – Специфична потрошња горива  – Оптимална употреба система преноса у односу на број обртаја мотора  – Шематски приказ система преноса | 14 | 14 |
| 1.2. Познавање техничких карактеристика и функционисања уређаја за заустављање и успоравање возила, смањење хабања возила и спречавање појаве неисправности | – Специфичности функционисања хидро-пнеуматског серво кочионог система  – Ограничења у коришћењу уређаја за заустављање и уређаја за успоравање  – Кoмбиновано коришћење уређаја за заустављање и уређаја за успоравање  – Рационални однос брзине кретања возила и степена преноса  – Коришћење инерције код кретања возила  – Успоравање и кочење возила на деоницама са нагибом  – Поступци у случају квара | 26 | 26 |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 1.3. Оптимизација потрошње горива | – Оптимизација потрошње горива применом знања из циљева 1.1 и 1.2 | 12 | 12 |
| 1.4. Правилно коришћење возила, утовар/истовар терета у складу са безбедносним захтевима | – Силе које делују на возило у покрету  – Одговарајући степен преноса у односу на оптерећење возила и карактеристике пута (стање коловоза, нагиб и кривина)  – Прорачун корисне носивости возила или скупа возила  – Прорачун укупне запремине  – Расподела терета  – Последице које могу настати због преоптерећења осовина  – Стабилност возила и тежиште возила  – Врсте паковања и палета  – Основне врсте терета које захтевају обезбеђивање  – Технике причвршћивања и обезбеђивања  – Употреба опреме за обезбеђивање  – Провера уређаја и опреме којима се обезбеђује терет  – Коришћење опреме за руковање теретом  – Постављење и скидање цераде | 40 | / |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 1.5. Безбедност и удобност путника | – Прилагођавање вожње факторима пута и спољним утицајима  – Понашање у односу на остале учеснике у саобраћају  – Заузимање правилног положаја возила на коловозу  – Лагано кочење и примерено маневрисање возилом  – Коришћење посебне инфраструктуре (јавне површине, резервисане саобраћане траке...)  – Управљање неусаглашеностима између безбедне вожње и осталих улога возача  – Комуникација са путницима (обавезе возача приликом уласка/изласка путника, обавезе возача у току вожње, обавезе возача након завршене вожње)  – Посебне категорије путника (лица са посебним потребама и деца). | / | 20 |
| 1.6. Правилно коришћење возила, укрцавање/искрцавање путника у складу са безбедносним захтевима | – Силе које се делују на возило у покрету  – Одговарајући степен преноса у односу на оптерећење возила и стање коловоза, нагиба и кривина  – Прорачун корисне носивости возила или скупа возила  – Расподела оптерећења (распоред путника и расподела пртљага)  – Последице које могу настати због преоптерећења осовина  – Стабилност возила и тежиште возила | / | 20 |
| МОДУЛ 2: ПРИМЕНА ПРОПИСА | | | |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 2.1. Познавање прописа из области социјалног окружења друмског транспорта и правила која га уређују | – Време управљања возилом, радно време, време вожње и одмор посаде  – Национални прописи  – AETR споразум  – ЕУ прописи  – Казне за учињене прекршаје  – Национални прописи  – ЕУ прописи  – Коришћење тахографа  – аналогни  – дигитални  – Коришћење аналогног и дигиталног тахографа (рад на аналогном и дигиталном симулатору тахографа, рад са картицом возача, унос података, штампање различитих исписа, ручни унос активности и други послови значајни за рад возача, а у вези са тахографима и носачима података).  – Проблеми при коришћењу и неисправност тахографа.  – Права и обавезе професионалних возача у погледу стицања почетне квалификације и обављања периодичне обуке. | 34 | 34 |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 2.2. Познавање прописа који уређују приступ тржишту превоза терета у друмском саобраћају | – Лиценце за обављање друмског превоза  – Услови за приступ тржишту превоза терета  – домаћи друмски саобраћај  – међународни друмски саобраћај (билатералне дозволе, мултилатералне дозволе)  – Уговор о превозу терета у домаћем и међународном друмском саобраћају  – елементи уговора  – склапање уговора  – права и обавезе по основу уговора  – CMR Конвенција  – Документа која прате превоз (за возило, за возача, за робу)  – Гранични прелази и царинске обавезе (обавезе возача на царинским испоставама)  – Шпедиција (основни појмови, улога шпедитера, паритети). | 42 | / |
| 2.3. Познавање прописа који уређују приступ тржишту превоза путника у друмском саобраћају | – Лиценце за обављање друмског превоза  – Услови за приступ тржишту превоза путника  – домаћи друмски саобраћај  – међународни друмски саобраћај  – Уговор о превозу путника у домаћем и међународном друмском саобраћају  – елементи уговора  – склапање уговора  – права и обавезе по основу уговора  – CVR Конвенција  – Царинске обавезе, обавезе возача на царинским испоставама  – Превоз посебних категорија путника (лица са посебним потребама и деца)  – Безбедносна опрема у аутобусима  – Утицај сигурносних појасева на безбедност путника  – Расподела оптерећења (распоред путника и расподела пртљага)  – Документа која прате превоз (за возило, за возача, за путнике) | / | 42 |
| МОДУЛ 3: ЗДРАВЉЕ, БЕЗБЕДНОСТ САОБРАЋАЈА, ЗАШТИТА ЖИВОТНЕ СРЕДИНЕ, УСЛУГА И ЛОГИСТИКА | | | |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 3.1. Информисање возача о ризицима (опасностима) на путу и повредама на раду | – Статистика саобраћајних незгода  – Учешће теретних возила, односно аутобуса у саобраћајним незгодама  – Последице саобраћајних незгода (људске, материјалне, финансијске, еколошке и социјалне)  – Врсте повреда на раду (процена ризика радног места)  – Безбедно понашање возача приликом вршења радњи возилом у саобраћају на путу  – Ризици возача услед настанка дистракције пажње  – Предвиђање и процена ризика и компензаторно понашање возача | 16 | 16 |
| 3.2. Спречавање криминала и кријумчарења илегалних имиграната | – Опште информације о криминалу и илегалним миграцијама  – Последице по возача  – Умешаност возача у илегалне миграције  – Превентивне мере  – Контролне листе  – Прописи о одговорности превозника | 8 | 8 |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 3.3. Превенција физичких ризика | – Принципи ергономије  – Покрети и положаји возача који представљају ризик у току вожње  – Физичка спремност и вежбање  – Лична заштита (прописи, опрема и њена употреба) | 14 | 14 |
| 3.4. Подизање свести о важности психофизичке способности | – Принципи здраве и уравнотежене исхране  – Утицај алкохола и психоактивних супстанци на процену ситуације и промену понашања  – Симптоми, узроци и последице умора и стреса  – Значај основног циклуса рад-одмор (циркадијални ритам) | 8 | 8 |
| 3.5. Процена ванредних ситуација | – Понашање у ванредним ситуацијама:  – Процена ситуације  – Избегавање компликација незгоде (контрола ризика од повећања опасности)  – Позивање помоћи  – Помоћ настрадалима и пружање прве помоћи  – Поступци у случајевима пожара  – Евакуација посаде и путника  – Обезбеђивање безбедности свих путника  – Поступци у случају напада  – Основни принципи састављања извештаја о незгоди (Европски извештај о саобраћајној незгоди и извештај о повреди на раду) | 16 | 16 |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 3.6. Понашања која доприносе подизању пословног угледа превозника | – Понашање возача и пословни углед превозника:  – Квалитет услуга возача за углед предузећа  – Улоге возача према различитим типовима личности са којима је у контакту  – Одржавање возила  – Организација рада  – Комерцијалне и финансијске последице конфликта (спорова) | 10 | 10 |
| 3.7. Познавање привредног окружења друмског превоза терета и организације тржишта | – Друмски превоз терета у односу на остале видове превоза (конкурентност, шпедиција)  – Врсте друмског превоза (јавни превоз и превоз за сопствене потребе),  – Облици организовања превозника и пратећих транспортних активности  – Врсте специјализованих превоза према намени (возила цистерне, возила са контролисаном температуром у товарном простору и сл.)  – Промене на тржишту превоза (разноликост услуга које се пружају, комбиновани превоз, подуговарање и сл.) | 20 | / |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 3.8. Познавање привредног окружења друмског превоза путника и организације тржишта | – Друмски превоз путника у односу на остале видове превоза путника (железница, путничко возило и др.)  – Активности код превоза путника  – Гранични прелази (међународни превоз)  – Облици организовања различитих привредних друштава за друмски превоз путника | / | 20 |

|  |  |  |  |
| --- | --- | --- | --- |
| ПРАКТИЧНА НАСТАВА | | | |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 4.1. Контрола превозних докумената, познавање мера заштите на раду и провера правилног коришћења уређаја и опреме на возилу, провера возачких знања вештина и навика у контролисаним условима на полигону односно на симулатору. | – Контрола превозних докумената (за возача, возило, терет и путнике), примена мера заштите на раду и коришћење заштитне опреме приликом рада са возилом, преглед возила пре употребе, контрола обавезне опреме и уређаја на возилу, контрола додатне опреме (зимске и др.), преглед потребне документације коју возач и моторно возило морају да поседују  – Упознавање са начином употребе савремених електронских уређаја и опреме на возилу (ABS, ASR, EBS, ESP)  – Правилан и безбедан распоред терета на возилу и његово причвршћивање уз спровођење мера за обезбеђење безбедног утовара, односно пријем путника и смештај путника и поступање према путницима са посебним потребама и пријем пртљага у возило за превоз путника. | 6 | 6 |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 4.1. Познавање мера заштите на раду и провера правилног коришћења уређаја и опреме на возилу, провера возачких знања вештина и навика у контролисаним условима на полигону односно на симулатору. | – Провера степена усвојености возачких знања вештина и навика у контролисаним условима уз коришћење инерције возила (полигонске радње):  – вожња возила под теретом⃰ напред са променом степена преноса и уназад са променом саобраћајне траке за  – категорију возила(C1 и C)  – паркирање возила под теретом⃰, под правим углом, вожњом уназад, због утовара-истовара за категорију возила(C1 и C)  – одвајање и спајање вучног и прикључног возила под теретом⃰ за категорију возила (C1E и CE)  – вожња возила под теретом напред са променом степена преноса и уназад у истој саобраћајној траци за категорију возила(C1E и CE)  – вожња возила под теретом⃰ уназад са скретањем улево, односно удесно, под правим углом за категорију возила(C1E и CE)  – прилазак и заустављање возила на перону, ради изласка и уласка путника, путника са посебним потребама и полазак са перона за категорију возила (D1 и D)  – заустављање возила на аутобуском стајалишту, ради изласка и уласка путника, путника са посебним потребама и полазак са аутобуског стајалишта за категорију возила(D1 и D)  – вожња под теретом⃰ напред са променом степена преноса и уназад у истој саобраћајној траци уз коришћење инерције возила за категорију возила (D1E и DE);  – вожња уназад под теретом⃰, са скретањем улево, односно удесно, под правим углом за категорију возила (D1E и DE)  – Стицање практичних знања о одржавању моторног возила или скупа возила, уређаја и опреме и њиховој контроли  – Постављање ланаца за снег и вучење неисправног моторног возила. |  |  |
| 4.2. Усвајање техника дефанзивне и економичне вожње у јавном саобраћају | – Дефанзивна и економична вожња моторног возила или скупа возила, под теретом⃰ у насељу у условима мањег интензитета и обима саобраћаја;  – Дефанзивна и економична вожња моторног возила или скупа возила, под теретом⃰ у насељу у условима средњег интензитета и обима саобраћаја;  – Дефанзивна и економична вожња моторног возила или скупа возила, под теретом⃰ у насељу у условима великог интензитета и обима саобраћаја;  – Дефанзивна и економична вожња моторног возила или скупа возила, под теретом⃰ на аутопуту и мотопуту уз коришћење темпомата. | 14 | 14 |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 4.2. Усвајање техника дефанзивне и економичне вожње у јавном саобраћају | – Дефанзивна и економична вожња моторног возила или скупа возила, под теретом⃰ на путевима са средњим подужним нагибима и успонима коловоза уз избор одговарајућег степена преноса, коришћење инерције возила и коришћење уређаја за дуготрајно успоравање (моторна кочница, ретардер и сл.) и других уређаја на возилу. Употреба паркирне кочнице и клинастих подметача за обезбеђење возила на успону односно нагибу  – Дефанзивна и економична вожња моторног возила или скупа возила, под теретом⃰ на путевима са великим подужним нагибима и успонима коловоза уз избор одговарајућег степена преноса, коришћење инерције возила и уређаја за дуготрајно успоравање (моторна кочница, ретардер и сл.) и других уређаја на возилу. Употреба паркирне кочнице и клинастих подметача за обезбеђење возила на успону односно нагибу |  |  |
| Циљ | Наставне јединице | Фонд часова | |
| C1, C1E, C, CE | D1, D1E, D, DE |
| 4.2 Усвајање техника дефанзивне и економичне вожње у јавном саобраћају | – Дефанзивна и економична вожња моторног возила или скупа возила под теретом⃰ на путевима са благим и средњим закривљењима подужне осе коловоза  – Дефанзивна и економична вожња моторног возила или скупа возила под теретом⃰ на путевима са узастопним наизменичним кривинама мањих радијуса  – Вожња моторног возила или скупа возила под теретом⃰ у условима смањене видљивости (ноћни услови вожње). |  |  |

⃰ Моторно возило или скуп возила под теретом, подразумева оптерећеност возила теретом масе која не може бити мања од 25% од носивости возила, односно скупа возила.













